10 वार्डों में विकास कार्यों के लिए वर्क ऑर्डर जारी
नगरपरिषद ने सीवरेज वाले वार्डों को छोड़कर शेष सभी के लिए वर्क ऑर्डर जारी कर दिए हैं। संबंधित ठेकेदारों ने वार्डों में काम शुरू कर दिए हैं।
सभापति बबीता चौहान ने बताया कि जनवरी में हुई जीसी में पहले से ही प्रत्येक वार्ड में सड़क-नाली निर्माण के लिए 10 लाख रुपए और बाहरी वार्डों में अतिरिक्त विकास के लिए 15 लाख रुपए खर्च करने का निर्णय लिया गया था। जीसी के निर्णय की पालना में उन्होंने यह विकास कार्य शुरू कराने का निर्णय लिया। मालूम हो कि इसी मामले में नगर परिषद के बाहर कांग्रेसी पार्षदों ने धरना देकर विरोध प्रदर्शन भी किया था। इस पर बाद में विशेष सभा बुलाते हुए ही परिषद ने बिना पक्षपात के शहरी परकोटे में शामिल वार्डों में 10 लाख रुपए और इससे बाहरी वार्डों में 15 लाख रुपए विकास पर खर्च करने संबंधी प्रस्ताव पास किया था।
इनवार्डों में शुरू होंगे सीवरेज प्रोजेक्ट : सीवरेजप्रोजेक्ट के तहत वार्ड नंबर 1 से 4, 8 से 24, 36, 37, 39, 40, 42, 44 और 45 में काम शुरू होने हैं। इसको ध्यान में रखते हुए परिषद प्रशासन ने फिलहाल इन वार्डों में विकास कार्य शुरू नहीं कराने का निर्णय लिया है। जबकि शेष वार्डों के लिए पीएस राशि जमा होने के बाद वर्क ऑर्डर जारी कर दिए गए। इनके अलावा कांजी हाउस में टीनशेड निर्माण कार्य भी शुरू हो चुका है।
यहांशुरू हुए विकास कार्य...
परिषदप्रशासन ने फिलहाल वर्क ऑर्डर जारी कर वार्ड नंबर 2, 23, 26, 30, 31, 32, 33, 35, 38 और 43 में काम शुरू कराने के आदेश दिए हैं।
सड़क-नालीसामुदायिक भवन निर्माण पर खर्च होगी राशि :
वार्डोंमें सड़क-नाली निर्माण, सड़क मरम्मत अन्य कार्यों को देखते हुए परिषद ने 20 पैकेज तय किए थे। एक पैकेज में कम से तीन या चार वार्ड को शामिल किया गया था। विकास के साथ परिषद ने कांजी हाउस, सुलभ शौचालय सहित अन्य जरूरत के मुताबिक विकास कार्यों के लिए बजट मंजूर किया।
^शहर हित को ध्यान में रखते हुए और पूर्व में हुई जीसी में पारित निर्णय के मुताबिक सभी वार्डों में विकास कराने का निर्णय लिया गया। जिन वार्डोँ में सीवरेज प्रोजेक्ट के तहत काम होना है फिलहाल उन वार्डों में विकास कार्य शुरू नहीं होंगे। जबकि अन्य वार्डों के लिए संबंधित ठेकेदारों को वर्क ऑर्डर जारी कर दिए हैं। बबीताचौहान, सभापति
ब्यावर. निर्माणाधीन सामुदायिक भवन।
नगर परिषद
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva awa_Deva